Veronika 
No priznám sa, že neviem, čo si mám o Veronike myslieť. Ona ako učiteľka je v mojom pozorovaní rozdelená na dve pomyselné Veroniky. Budem sa snažiť čo najlepšie vysvetliť prečo. 
Začnem z kladných stránok Veronikinej práce. Začiatky hodiny aj priebeh má technicky zvládnuté. Má dobrý vzťah k deťom, pozná ich po menách a vidieť, že ju majú radi. Deti majú dostatok priestoru, aj cvičení, aby si upevnili učivo. Zvláda dobre aj prehnane aktívnych piatačikov, keď máme spolu kurz ôsmakov, volá mi a vie sa bez problémov dohodnúť na rozdelení lekcií. Interaktívne cvičenia používa tiež primerane.  Prípravy neviem posúdiť, používa len veci z osnov. Aby som tento odsek zhrnula : Veronika má veľmi dobré osobnostné predpoklady aby učila. 
Z druhej strany sú tu jej vedomosti. Tie podľa mňa nestačia na to, aby  mohla byť dobrou učiteľkou. Viac krát som sa stretla s tým,  že učí nedostatočne, alebo zle: na začiatku vysvetlila spodobovanie tak, že len prečítala slide a vôbec nepadlo že zadná hláska ovplyvňuje prednú – čo je mega dôležité. Keď som jej to povedala na calle vyhovárala sa a nenechala ma dopovedať myšlienku. A to, že deti dobre spravia cvičenia na hodine neznamená, že to budú vedieť o týždeň, dva... Ale neriešila som to, povedala som si, že sú to prvé hodiny. Dnes som videla ďalšiu hodinu a zase v nej bola chyba, nič strašné, len miesto vzoru idea spomenula slovo Andrea. Ani sa to tých piatačikov netýkalo. 
Nedávno som prebrala po Zuzke skupinku v pondelok a Veronika ich má v stredu (Ja mám v tom čase nudný predmet tak sa väčšinou hrám na mobile) Veronike som dala moje materiály aj pracovné listy, nech sa netrápi pri syntaxi. Mali sme deti online a chate pristála fotka tabule, kde bol vyslovene ZLÝ príklad na nezhodný prívlastok. Bolo to prídavné meno, ktoré má zhodné gramatické kategórie, ale je napísané za pod. menom. Tak to byť nemá. Váhala som, či jej mám písať, ale rozhodla som sa, že jej ku koncu prvej hodiny napíšem, aby to neučila zle druhú skupinku. Poslala som jej správu, kde som vysvetlila aké sú teda tie nezhodné prívlastky aj s odkazom na stránku, kde si to môže pozrieť. Ona ma len odbila že mali slovne aj iné príklady. A normálne som sa nahnevala. Je zle keď dá deťom na tabuľu zlý príklad, ktorý si zapíšu do zošita a ostane tam. Nejde o to, že spravila chybu jej len prváčka, ide o to, že sa len vyhovorí a nerieši to.  
Aby som to zhrnula, netvrdím, že som dokonalá a viem slovenčinu najlepšie na svete, ani to, že sa občas nestane aj mne že zaváham. Ide to to ako sa k tom človek postaví, či sa ospravedlní a poučí, alebo sa vyhovára. Vidím, že Veronika má  medzery v učive, ktoré učí. Robí chyby, ktoré ostávajú deťom v zošitoch. A neviem čo viac mám povedať, tie chyby nie sú nič veľkého, ale sú tam. A tie deti sa to od nej naučia zle. Na druhú stranu je veľmi milá a vidieť, že sa snaží fungovať s deťmi aj s kolegami v práci. 
Nemyslím si však, že je to na vyhodenie, len si s ňou treba prebehnúť osnovy, alebo zatlačiť viacej na prípravy. Možno pomôže, keď by si začala robiť vlastnú prípravu a viac si ohmatala učivo, ktoré dáva deťom. 
